Actualment ens podem moure sense limitacions per Catalunya i la resta de països de l'espai Shengen.
En el cas de voler viatjar fora d'aquest àmbit, s'ha de consultar la possibilitat i les particularitats en cada país.
Sí, però es demana que les persones malaltes amb símptomes potencials no utilitzin el transport públic.
En la resta de cassos, el transport públic és un mitjà de transport segur i les persones que l'utilitzin hauran de portar mascareta i mantenir la màxima distància física dins les possibilitats.
L'ús de mascaretes que cobreixin nas i boca és obligatori per a tots els usuaris dels transports públics de viatgers en vehicles de fins a nou places, inclòs el conductor, així com en els transports en autobús, ferrocarril, aeri i marítim.
No serà necessari l'ús de mascareta en els passatgers dels vaixells i embarcacions que es trobin dins de la seva cabina.
Així mateix, caldrà respectar les ocupacions màximes detallades en aquest formulari, als efectes de garantir la màxima distància possible entre les persones usuàries del transport públic.
En el cas de vehicles de transport públic, taxis i VTC, fins a 9 places, podran viatjar dues persones per fila de seients, deixant sense ocupar els seients de la filera del conductor.
En el cas de persones que conviuen en un mateix domicili, en els vehicles particulars la ocupació serà igual a les places disponibles del vehicle.
En aquest supòsit no serà necessari l'ús de mascareta.
En el cas dels vehicles de transport públic, les persones que conviuen en un mateix domicili, podran viatjar 3 persones per fila, deixant lliure el costat del conductor.
Els autocars i els trens poden tenir tots els seients ocupats, i en les plataformes per anar dret, la ocupació serà d'un màxim de 2 persones per metre quadrat.
En tot cas, sempre que es pugui, es deixarà la màxima distància física possible per seguretat.
En els mitjans de transport on hi ha plataformes habilitades pel transport de viatgers drets, es procurarà que hi hagi la màxima distància possible, i sempre amb mascareta.
La ocupació màxima és dos viatgers per metre quadrat.
En el cas de les furgonetes de càrrega, on només hi ha una filera de seients, hi podran viatjar un màxim de dues persones, sempre amb mascareta i guardant la màxima distància.
Els treballadors i treballadors dels serveis de transport que tinguin contacte directe amb les persones viatgeres duran mascaretes i tindran accés a solucions hidroalcohòliques per practicar una higiene de mans freqüent.
Alhora, s'han reforçat els protocols de neteja i higienització del sistema de transport públic, tant a vehicles com a estacions i espais d'ús col·lectiu.
Els gestors de nodes de transport en què es produeixi l'entrada i sortida de passatgers, aplicaran mesures per a procurar el moviment ordenat de les persones al seu pas per les instal·lacions amb l'objectiu d'evitar possibles aglomeracions.
En aquest sentit, s'apel·la a la responsabilitat de les persones viatgeres per a no provocar aglomeracions, mitjançant la utilització del transport públic fora de les hores de màxima afluència.
Als autobusos, hi ha línies en què es mantindrà la restricció en la venda de bitllets per part dels conductors/es, i s'habilitarà l'accés a través de les portes les posteriors.
L'oferta dels mitjans de transport públic s'adequa a l'evolució previsible de la demanda en funció de les necessitats específiques de cada corredor de mobilitat i atenent especialment als moments de demanda màxima, en què l'oferta es podrà reforçar respecte dels percentatges fixats.
Es recuperen totes les línies de transport necessàries que s'havien aturat per la Covid19.
És obligatori l'ús de mascaretes i s'haurà d'intentar mantenir una distància entre passatgers/es d'1,5 metres a les andanes.
En tot cas, s'insta a totes les persones usuàries de la xarxa de transport públic que segueixin les recomanacions fixades per la Generalitat de Catalunya.
L'alteració de les freqüències per la situació de crisi sanitària afecta a la pràctica totalitat dels operadors de transport públic.
Per això, és recomanable informar-se abans d'agafar qualsevol transport mitjançant les pàgines web, portals electrònics informatius i serveis d'atenció al client habilitats.
Els operadors hauran de publicar les incidències de servei amb una antelació de 24 hores.